3. ΝΟΜΟΣ υπ’ αριθ. 2930 της 17/26 Ιουλ.1954 (ΦΕΚ Α΄ 161) Περί κυρώσεως της Συμφωνίας εισαγωγής ειδών εκπαιδευτικού, επιστημονικού ή μορφωτικού χαρακτήρος υπογραφείσης εν Λέϊκ-Σαξές την 22 Νοεμ. 1950. ΄Αρθρον μόνον.-Κυρούται και έχει πλήρη και νόμιμον ισχύν η συμφωνία εισαγωγής ειδών εκπαιδευτικού, επιστημονικού ή μορφωτικού χαρακτήρος, υπογραφείσα την 22 Νοεμ. 1950 εις ΛέϊκΣαξές, ης το κείμενον έπεται εν πρωτοτύπω εις την γαλλικήν και εν μεταφράσει εις την ελληνικήν. ΟΡΓΑΝΩΣΙΣ ΤΩΝ ΗΝΩΜΕΝΩΝ ΕΘΝΩΝ ΔΙΑ ΤΗΝ ΕΚΠΑΙΔΕΥΣΙΝ, ΤΗΝ ΕΠΙΣΤΗΜΗΝ ΚΑΙ ΤΗΝ ΜΟΡΦΩΣΙΝ ΣΥΜΦΩΝΙΑ ΕΙΣΑΓΩΓΗΣ ΕΚΠΑΙΔΕΥΤΙΚΟΥ,  ΕΠΙΣΤΗΜΟΝΙΚΟΥ Η ΜΟΡΦΩΤΙΚΟΥ ΥΛΙΚΟΥ Προοίμιον Τα συμβαλλόμενα Κράτη, ΄Εχοντα υπ’ όψει, ότι η ελευθέρα κυκλοφορία των ιδεών και των γνώσεων και εν γένει, η ευρυτέρα διάδοσις των διαφόρων μορφών εκφράσεως των πολιτισμών, τυγχάνουν όροι επιτακτικοί τόσον της διανοητικής προόδου, όσον και της διεθνούς κατανοήσεως και συντελούν ούτως εις την διατήρησιν της ειρήνης εν τω κόσμω. ΄Εχοντα υπ’ όψει, ότι αι ανταλλαγαί αύται διενεργούνται κυρίως δια μέσου βιβλίων, δημοσιευμάτων και δη υλικού εκπαιδευτικού, επιστημονικού ή μορφωτικού χαρακτήρος. ΄Εχοντα υπ’ όψει, ότι η συντακτική πράξις της Οργανώσεως των Ηνωμένων Εθνών δια την Εκπαίδευσιν, την Επιστήμην και την Μόρφωσιν συνιστά ως αποτελεσματικήν την συνεργασίαν μεταξύ εθνών εν τη ανταλλαγή δημοσιευμάτων, καλλιτεχνημάτων, πειραματικού υλικού, εργαστηρίων, και παντός ωφελίμου στοιχείου και αποφαίνεται αφ’ ετέρου, όπως η Οργάνωσις ευνοή την αμοιβαίαν γνωριμίαν και κατανόησιν των εθνών παρέχουσα την συμβολήν αυτής εις τα μορφωτικά όργανα των μαζών και συνιστώσα, προς τον σκοπόν τούτον τας διεθνείς εκείνας συμφωνίας, τας οποίας κρίνει λυσιτελείς δια την διευκόλυνσιν της ελευθέρας κυκλοφορίας των ιδεών δια του λόγου και δια του συμβόλου. Αναγνωρίζουσιν, ότι διεθνής συμφωνία προοριζομένη να ευνοή και διευκολύνη την ελευθέραν κυκλοφορίαν των βιβλίων, δημοσιευμάτων και παντός υλικού, χαρακτήρος εκπαιδευτικού, επιστημονικού ή μορφωτικού θα αποτελέση αποτελεσματικόν μέσον επιτεύξεως των σκοπών τούτων, και συμφωνούσι προς τούτο επί των ακολούθων διατάξεων. ΄Αρθρ.9.-1.Η παρούσα Συμφωνία, το κείμενον της οποίας εις την Αγγλικήν και Γαλλικήν γλώσσαν κέκτηται εξ ίσου αποδεικτικήν ισχύν, φέρει την χρονολογίαν της σήμερον και υποβάλλεται εις την υπογραφήν όλων των Κρατών Μελών της Οργανώσεως των Ηνωμένων Εθνών, δια την Εκπαίδευσιν, την Επιστήμην και την Μόρφωσιν, όλων των Κρατών Μελών των Ηνωμένων Εθνών και όλων των Κρατών μη Μελών, εις τα οποία θα έχη απευθυνθή πρόσκλησις προς τούτο υπό του Εκτελεστικού Συμβουλίου της Οργανώσεως των Ηνωμένων Εθνών δια την Εκπαίδευσιν, την Επιστήμην και την Μόρφωσιν. 2.Η παρούσα Συμφωνία κυρούται υπό των υπογραψάντων Κρατών, συμφώνως προς την συνταγματικήν αυτών διαδικασίαν. 3.Τα έγγραφα της επικυρώσεως κατατίθενται παρά τω Γενικώ Γραμματεί της Οργανώσεως των Ηνωμένων Εθνών. ΄Αρθρ.10.-Τα εις την πρώτην παράγραφον του άρθρ. 9 αναφερόμενα Κράτη θα δύνανται να προσχωρήσωσιν εις την παρούσαν συμφωνίαν από της ......................... Η προσχώρησις διενεργείται δια της καταθέσεως ρητού εγγράφου δηλώσεως παρά τω Γενικώ Γραμματεί της Οργανώσεως των Ηνωμένων Εθνών. ΄Αρθρ.11.-Η παρούσα Συμφωνία τίθεται εις ισχύν από της χρονολογίας της ημέρας, καθ’ ην ο Γενικός Γραμματεύς της Οργανώσεως των Ηνωμένων Εθνών θα έχη λάβει τα έγγραφα της επικυρώσεως ή προσχωρήσεως δέκα Κρατών. ΄Αρθρ.12.-1.Τα Κράτη Μέλη της παρούσης Συμφωνίας, από της ισχύος αυτής λαμβάνουσιν έκαστον εν τω μέτρω του ενδιαφέροντος αυτού, όλα τα απαιτούμενα μέτρα δια την πραγματικήν αυτής εφαρμογήν, εντός προθεσμίας έξ μηνών. 2.Η προθεσμία αύτη ορίζεται τρίμηνος από της καταθέσεως της επικυρώσεως ή της προσχωρήσεως δι’ άπαντα τα Κράτη τα οποία ήθελον καταβάλλει τα έγγραφα επικυρώσεως ή προσχωρήσεως μετά την ισχύν της Συμφωνίας. 3.΄Ενα μήνα το βραδύτερον μετά την λήξιν των εν ταις παρ. 1 και 2 προβλεπομένων προθεσμιών, τα συμβαλλόμενα Κράτη της παρούσης συμφωνίας θέλουσι διαβιβάζειν εις την Οργάνωσιν των Ηνωμένων Εθνών δια την Εκπαίδευσιν, την Επιστήμην και την Μόρφωσιν, έκθεσιν επί των ληφθέντων μέτρων προς εξασφάλισιν της πρακτικής αυτής εφαρμογής. 4.Η Οργάνωσις των Ηνωμένων Εθνών δια την Εκπαίδευσιν, την Επιστήμην και την Μόρφωσιν θέλει διαβιβάσει την έκθεσιν ταύτην εις όλα τα Κράτη τα υπογράψαντα την παρούσαν Συμφωνίαν  και εις την Διεθνή Οργάνωσιν του Εμπορίου (προσωρινώς εις την αναπληρωματικήν αυτής Επιτροπήν). ΄Αρθρ.13.-΄Εκαστον συμβαλλόμενον Κράτος δύναται κατά τον χρόνον της υπογραφής ή της καταθέσεως του εγγράφου επικυρώσεως ή προσχωρήσεως ή εις πάσαν μεταγενεστέραν στιγμήν, να δηλώση, δι’ απευθυνομένης προς τον Γενικόν Γραμματέα της Οργανώσεως των Ηνωμένων Εθνών ανακοινώσεως, ότι η παρούσα Συμφωνία επεκτείνεται εις έν ή περισσότερα των εδαφών, τα οποία αντιπροσωπεύει επί του διεθνούς πεδίου. ΄Αρθρ.14.-1.Κατά την λήξιν διετούς προθεσμίας από της ενάρξεως της ισχύος της παρούσης Συμφωνίας, έκαστον Κράτος συμβαλλόμενον δύναται εξ ιδίου αυτού ονόματος ή εν ονόματι του εδάφους, το οποίον αντιπροσωπεύει επί του διεθνούς πεδίου, να καταγγέλη την Συμφωνίαν ταύτην, δι’ εγγράφου κατατεθιμένου παρά τω Γενικώ Γραμματεί της Οργανώσεως των Ηνωμένων Εθνών. 2.Η ισχύς της καταγγελίας θα άρχεται έν έτος μετά την λήξιν του εγγράφου τούτου της καταγγελίας. ΄Αρθρ.15.-Ο Γενικός Γραμματεύς της Οργανώσεως των Ηνωμένων εθνών πληροφορεί τα εν τη πρώτη παραγράφω του 9ου άρθρου υποδεικνυόμενα Κράτη, ως και την Οργάνωσιν των Ηνωμένων Εθνών δια την Εκπαίδευσιν, την Επιστήμην και την Μόρφωσιν και την Οργάνωσιν του Εμπορίου (προσωρινώς την αναπληρωματικήν αυτής Επιτροπήν) δια την κατάθεσιν απάντων των εγγράφων επικυρώσεως ή προσχωρήσεως αναφερομένων εις τα άρθρ. 9ον και 10ον, ωσαύτως δε και των ανακοινώσεων και καταγγελιών των προβλεπομένων εις τα άρθρ. 13ον και 14ον. ΄Αρθρ.1.-1.Τα συμβαλλόμενα Κράτη υποχρεούνται να μη εφαρμόζωσι τελωνειακά δικαιώματα και άλλους δασμούς επί της εισαγωγής και επ’ ευκαιρία της εισαγωγής. α)Επί των βιβλίων, δημοσιευμάτων και εγγράφων, αναφερομένων εν τω Παραρτήματι Α΄ της παρούσης Συμφωνίας. β)Επί των αντικειμένων χαρακτήρος εκπαιδευτικού, επιστημονικού ή μορφωτικού αναφερομένων εις τα Παραρτήματα Β, Γ, Δ και Ε της παρούσης Συμφωνίας, εφ’ όσον ανταποκρίνωνται εις τους οριζομένους υπό των Παραρτημάτων τούτων όρους και τυγχάνουσι προϊόντα ενός ετέρου συμβαλλομένου Κράτους. 2.Αι διατάξεις της πρώτης παραγράφου του παρόντος άρθρου δεν θέλουσιν εμποδίζει οιοδήποτε συμβαλλόμενον Κράτος να εισπράττη επί των εισαγομένων αντικειμένων: α)τέλη ή άλλους εσωτερικούς δασμούς οιασδήποτε φύσεως, εισπραττόμενα κατά την εισαγωγήν ή μεταγενεστέρως, υπό τον όρον να μη υπερβαίνουσι τους επιβαλλομένους αμέσως ή εμμέσως επί των παρομοίων εγχωρίων προϊόντων δασμούς, β)οφειλάς και δασμούς, εντός των τελωνειακών δικαιωμάτων εισπραττόμενα υπό των κυβερνητικών ή διοικητικών αρχών, κατά την εισαγωγήν ή επ’ ευκαιρία της εισαγωγής υπό τον όρον να περιορίζωνται εις την κατά προσέγγισιν αξίαν (τίμημα) των παρεχομένων εξυπηρετήσεων και να μη αποτελώσιν έμμεσον προστασίαν των εγχωρίων προϊόντων ή τέλη κατά την εισαγωγήν φορολογικού χαρακτήρος. ΄Αρθρ.16.-Τη αιτήσει τρίτου των συμβαλλομένων Κρατών, ο Γενικός Διευθυντής της Οργανώσεως των Ηνωμένων Εθνών δια την Εκπαίδευσιν, την Επιστήμην και την Μόρφωσιν αναγράφει εις την ημερησίαν διάταξιν της προσεχούς συνόδου της Γενικής Διασκέψεως της Οργανώσεως ταύτης το θέμα της συγκλήσεως διασκέψεως δια την αναθεώρησιν της παρούσης Συμφωνίας. ΄Αρθρ.17.-Τα παραρτήματα Α, Β, Γ, Δ και Ε ως και το συνημμένον εις την παρούσαν Συμφωνίαν πρωτόκολλον αποτελούσιν αναπόσπαστον μέρος της Συμφωνίας ταύτης. ΄Αρθρ.18.-1.Συμφώνως προς το άρθρ. 102 του Χάρτου των Ηνωμένων Εθνών, η παρούσα Συμφωνία καταχωρείται υπό του Γενικού Γραμματέως της Οργανώσεως των Ηνωμένων Εθνών, κατά την ημέραν της ενάρξεως της ισχύος αυτής. Σελ. 327 Πολυεθνείς Μορφωτικές Συμφωνίες 40.Γ.α.3 17 2.Εις πιστοποίησιν τούτου, οι συμβαλλόμενοι, δεόντως εξουσιοδοτημένοι, υπέγραψαν την παρούσαν συμφωνίαν εξ ονόματος των οικείων αυτών Κυβερνήσεων. Εγένετο εις ......................... τη ......... 19... εις έν μόνον αντίτυπον κατατεθειμένον εις τα Αρχεία της Οργανώσεως των Ηνωμένων Εθνών και αντίγραφα του οποίου, επιβεβαιωμένα ακριβή. χορηγούνται, εις όλα τα Κράτη, τα υποδεικνυόμενα εις την πρώτην παράγραφον του 9ου άρθρου, ως και εις την Οργάνωσιν των Ηνωμένων Εθνών δια την Εκπαίδευσιν, την Επιστήμην και την Μόρφωσιν και την διεθνή Οργάνωσιν του Εμπορίου (προσωρινώς αναπληρωματικήν Επιτροπήν αυτής). ΠΑΡΑΡΤΗΜΑ Αον Βιβλία-Δημοσιεύματα και έγγραφα 1.Βιβλία έντυπα. 2.Εφημερίδες και περιοδικά 3.Βιβλία και έγγραφα καταρτιζόμενα δια παντός άλλου μέσου πλην της εκτυπώσεως. 4.Επίσημα έγγραφα, κοινοβουλευτικά και Διοικητικά, δημοσιευόμενα εις τας χώρας προελεύσεως. 5.Τοιχοκολλήματα διαφημίσεως τουριστικής και τουριστικών δημοσιευμάτων (φυλλαδίων, οδηγιών, δρομολογίων, προγραμμάτων και παρομοίων δημοσιευμάτων) εικονογραφημένα και μη συμπεριλαμβανομένων και των υπό ιδιωτικών επιχειρήσεων εκδιδομένων, δια των οποίων καλείται το κοινόν να επιχειρήση ταξίδια εκτός των χωρών εισαγωγής. 6.Δημοσιεύματα καλούντα εις σπουδάς εν τω Εξωτερικώ. 7.Χειρόγραφα και δακτυλογραφημένα έγγραφα. 8.Κατάλογοι βιβλίων και δημοσιευμάτων, πωλουμένων υπό εκδοτικού οίκου ή υπό βιβλιοπώλου εγκατεστημένου εκτός της χώρας εισαγωγής. 9.Κατάλογοι, καταγραφών ή παντός άλλου υλικού οπτικού και ακουστικού, χαρακτήρος εκπαιδευτικού, επιστημονικού ή μορφωτικού, εκδιδομένου υπό ή δια τον λογαριασμόν της Οργανώσεως των Ηνωμένων Εθνών ή υπό τινος των Ειδικευμένων καθιδρυμάτων. 10.Μουσική χειρόγραφος, έντυπος ή αναπαραγομένη δια μέσων πολυγράφου εκτός των τυπογραφικών. 11.Γεωγραφικοί χάρται, υδρογραφικοί ή αστρονομικοί τοιούτοι. 12.Αρχιτεκτονικά διαγράμματα και σχέδια ή χαρακτήρος βιομηχανικού ή τεχνικού και αι αναπαραγωγαί αυτών, προοριζόμεναι δια την σπουδήν εις Σελ. 328 επιστημονικά ιδρύματα ή εκπαιδευτικά ανεγνωρισμένα υπό των αρμοδίων Αρχών της Χώρας εισαγωγής δια να λαμβάνουν τα αντικείμενα ταύτα ατελώς. Αι απαλλαγαί, αύται, αι προβλεπόμεναι εις το παρόν παράρτημα, δεν εφαρμόζονται εις τα εξής αντικείμενα: α)είδη χαρτοποιΐας. β)Βιβλία, δημοσιεύματα και έγγραφα (εξαιρέσει των καταλόγων, ως και των τοιχοκολλημάτων και των δημοσιευμάτων των τουριστικών, των ανωτέρω αναφερομένων) δημοσιευόμενα κυρίως προς σκοπούς εμπορικής διαφημίσεως υπό ιδιωτικής εμπορικής επιχειρήσεως ή δια λογαριασμόν αυτής. γ)Εφημερίδες και περιοδικά εις τα οποία η δημοσιότης υπερβαίνει τα 70% της επιφανείας. δ)Πάντα άλλα αντικείμενα (εξαιρέσει των ανωτέρω υποδεικνυομένων καταλόγων), εις τα οποία η δημοσιότης υπερβαίνει τα 25% της επιφανείας. Εις την περίπτωσιν των δημοσιευμάτων και τοιχοκολλημάτων τουριστικής διαφημίσεως, η αναλογία αύτη επί τοις εκατόν δεν αφορά ειμή την ιδιωτικήν εμπορικήν διαφήμισιν. ΠΑΡΑΡΤΗΜΑ Βον Καλλιτεχνήματα και Αντικείμενα Συλλογής Εκπαιδευτικού, Επιστημονικού ή Μορφωτικού χαρακτήρος 1.Ζωγραφίαι και σχέδια, συμπεριλαμβανομένων και των αντιγράφων, επιτελούμενα εξ ολοκλήρου δια της χειρός, εξαιρέσει των αντικειμένων διακοσμητικής κατασκευαζομένων. 2.Λιθογραφίαι, έργα χαρακτικής και εκτυπώματα, υπογεγραμμένα και αριθμοθετημένα υπό του καλλιτέχνου και εκτελούμενα δια μέσου λιθογραφικών λίθων, ξυλογραφίαι ή άλλαι κεχαραγμέναι επιφάνειαι εκτελούμενα καθ’ ολοκληρίαν δια της χειρός. 3.΄Εργα πρωτότυπα γλυπτικής ή της τέχνης της Αγαλματοποιΐας, εις πλήρες ανάγλυφον ή εις «INTAGLIE» (Ιντάγκλις) εξαιρέσει των αναπαραστάσεων εις σειράν και καλλιτεχνικά έργα εμπορικού χαρακτήρος. 40.Γ.α.3 Πολυεθνείς Μορφωτικές Συμφωνίες 18 4.Αντικείμενα συλλογής και αντικείμενα τέχνης προοριζόμενα δια τα Μουσεία πινακοθήκας και άλλα ιδρύματα, δημόσια εγκρινόμενα υπό των αρμοδίων Αρχών της Χώρας Εισαγωγής, δια να γίνωνται δεκτά τα αντικείμενα ταύτα ατελώς, υπό την επιφύλαξιν μη δυνατότητος πωλήσεως. 5.Συλλογαί και αντικείμενα συλλογής ενδιαφέροντα τας επιστήμας και ιδίως την ανατομίαν, ζωολογίαν, βοτανικήν, ορυκτολογίαν, παλαιοντολογίαν, αρχαιολογίαν και την εθνογραφίαν, μη προοριζόμενα δι’ εμπορικούς σκοπούς. 6.Αρχαία αντικείμενα ανερχόμενα εις εποχήν περισσότερον των εκατόν ετών. Παράρτημα Γον Οπτικόν και ακουστικόν υλικόν,  Εκπαιδευτικού Επιστημονικού ή  Μορφωτικού Χαρακτήρος 1.Ταινίαι, σταθεραί ταινίαι, μικροφωτογραφίαι και φωτοτυπίαι επί χάρτου ή υάλου, χαρακτήρος εκπαιδευτικού, επιστημονικού ή μορφωτικού εισαγόμεναι υπό οργανώσεων (συμπεριλαμβανομένων κατά την κρίσιν της εισαγούσης Χώρας των Οργανισμών Ραδιοεκπομπών), εγκρινομένων υπό των αρμοδίων αρχών της χώρας εισαγωγής, δια να γίνωσι δεκτά τα αντικείμενα ταύτα ατελώς και προοριζόμεναι αποκλειστικώς προς χρησιμοποίησιν υπό των οργανώσεων τούτων ή υπό παντός άλλου ιδρύματος ή δημοσίου ή ιδιωτικού συνεταιρισμού, χαρακτήρος εκπαιδευτικού, επιστημονικού ή μορφωτικού, εγκρινομένων ωσαύτως υπό των ανωτέρω αναφερομένων αρχών. 2.Ταινίαι επικαίρων (ηχητικαί ή μη) παριστάνουσαι επίκαιρα γεγονότα, κατά την εποχήν της εισαγωγής και εισαγόμεναι προς αναπαραγωγήν, είτε αρνητικαί εκτυπωθείσαι και εμφανισθείσαι, είτε θετικαί προς προβολήν, της ατελείας δυναμένης να περιορισθή εις δύο αντίγραφα κατά είδος. Αι ταινίαι επικαίρων δεν δικαιούνται αυτής της μεταχειρίσεως ειμή εάν εισάγωνται υπό οργανώσεων (συμπεριλαμβανομένων και των οργανισμών ραδιοεκπομπών, τη εγκρίσει της Χώρας εισαγωγής) εγκρινομένων υπό των αρμοδίων αρχών της χώρας εισαγωγής δια να λαμβάνωσι τα είδη ταύτα αφορολόγητα. 3.Ηχοληψίαι χαρακτήρος εκπαιδευτικού, επιστημονικού, ή μορφωτικού, προοριζόμεναι αποκλειστικώς δι’ ιδρύματα (συμπεριλαμβανομένων τη εγκρίσει της χώρας εισαγωγής και των οργανισμών ραδιοεκπομπών) ή συνεταιρισμών δημοσίων ή ιδιωτικών χαρακτήρος εκπαιδευτικού, επιστημονικού ή μορφωτικού, εγκρινομένων υπό των αρμοδίων αρχών της Χώρας εισαγωγής, δια να γίνωσι δεκτά τα υλικά ταύτα ατελώς. 4.Ταινίαι, ταινίαι σταθεραί, μικροφωτογραφίαι και ηχοληψίαι, χαρακτήρος εκπαιδευτικού, επιστημονικού ή μορφωτικού, παραγόμεναι υπό της Οργανώσεως των Ηνωμένων Εθνών ή εντός των ειδικευμένων αυτής Ιδρυμάτων. 5.Πρότυπα, εκμαγεία και πίνακες τοίχου προοριζόμενα αποκλειστικώς δι’ ένδειξιν και δια την διδασκαλίαν εις τα καθιδρύματα χαρακτήρος εκπαιδευτικού, επιστημονικού και μορφωτικού δημόσια ή ιδιωτικά, εγκρινόμενα υπό των αρμοδίων αρχών της χώρας εισαγωγής, δια να λαμβάνωσι τα είδη ταύτα αφορολόγητα. Παράρτημα Δον Όργανα και συσκευαί επιστημονικαί Όργανα και συσκευαί επιστημονικαί προοριζόμεναι αποκλειστικώς δια την διδασκαλίαν, ή δια καθαρώς επιστημονικάς ερεύνας, υπό την επιφύλαξιν: α)Τα όργανα και αι επιστημονικαί συσκευαί, περί ων πρόκειται, να προορίζωνται δια ιδρύματα επιστημονικά ή εκπαιδευτικά, δημόσια ή ιδιωτικά, εγκρινόμενα υπό των αρμοδίων αρχών της Χώρας Εισαγωγής δια να λαμβάνωσι τα είδη ταύτα αφορολόγητα. Τα τελευταία δε ταύτα δέον να χρησιμοποιούνται υπό τον έλεγχον και την ευθύνην των ιδρυμάτων τούτων. β)Όργανα ή συσκευαί ίσης επιστημονικής αξίας να μη κατασκευάζωνται ήδη εις την χώραν εισαγωγής. ΠΑΡΑΡΤΗΜΑ Εον Αντικείμενα προοριζόμενα δια τυφλούς 1.Βιβλία, δημοσιεύματα και έγγραφα παντός είδους, εις ανάγλυφα δια τυφλούς. 2.Άλλα αντικείμενα ειδικώς καταρτιζόμενα δια την ανάπτυξιν εκπαιδευτικήν επιστημονικήν ή μορφωτικήν των τυφλών, εισαγόμενα κατ’ ευθείαν υπό των Ιδρυμάτων τυφλών ή υπό Οργανώσεως βοηθείας των τυφλών εγκρινομένων υπό των αρμοδίων αρχών της χώρας εισαγωγής δια να λαμβάνωσι τα είδη ταύτα αφορολόγητα. ΠΡΩΤΟΚΟΛΛΟΝ Προσηρτημένον εις την συμφωνίαν επί της εισαγωγής ειδών εκπαιδευτικού, επιστημονικού ή μορφωτικού χαρακτήρος. Τα συμβαλλόμενα Κράτη, λαμβάνοντα υπ’ όψει το ενδεικνυόμενον συμφέρον προς διευκόλυνσιν της προσχωρήσεως των Ηνωμένων Πολιτειών της Αμερικής εις την παρούσαν Συμφωνίαν, συνεφώνησαν τα κάτωθι: 1.Αι Ηνωμέναι Πολιτείαι της Αμερικής έχουσι την δυνατότητα να επικυρώσωσι την παρούσαν Συμφωνίαν κατά τας διατάξεις του άρθρ. 9ου ή να προσχωρήσωσι κατά τας διατάξεις του άρθρ. 10ου δια της εισαγωγής της (Αντί για τη σελ. 329(α) Σελ. 329(β) Τεύχος ΣΤ102-Σελ. 101 Πολυεθνείς Μορφωτικές Συμφωνίες 40.Γ.α.3 19 επιφυλάξεως το κείμενον της οποίας παρατίθεται κατωτέρω. 2.Εις περίπτωσιν καθ’ ην αι Ηνωμέναι Πολιτείαι της Αμερικής ήθελον αποτελέσει μέλος της Συμφωνίας, διατυπούσαι την εν τη παρ. 1 προβλεπομένην επιφύλαξιν αι διατάξεις της εν λόγω επιφυλάξεως δύνανται να επικαλώνται τόσον υπό των Ηνωμένων Πολιτειών της Αμερικής έναντι παντός Κράτους μέλους της παρούσης Συμφωνίας, όσον και υπό παντός συμβαλλομένου Κράτους, ως και προς τας Ηνωμένας Πολιτείας της Αμερικής, ουδενός μέτρου λαμβανομένου δυνάμει της επιφυλάξεως ταύτης δυναμένου να έχη διακριτικόν χαρακτήρα. (Κείμενον της Επιφυλάξεως) α)Εάν συνεπεία των αναλαμβανομένων υποχρεώσεων υφ’ ενός συμβαλλομένου Κράτους, κατά τας διατάξεις της παρούσης Συμφωνίας, αι εισαγωγαί εις το έδαφος αυτού, ενός των εν τη παρούση Συμφωνία αναφερομένων ειδών παρουσιάζωσιν αύξησιν σχετικήν τοιαύτην και διενεργώνται υπό όρους τοιούτους, ώστε επιφέρουσιν ή απειλούσιν να επιφέρωσι σοβαράν ζημίαν εις τους εγχωρίους παραγωγείς παρομοίων προϊόντων ή αμέσως συναγωνιστάς, αποβαίνει θεμιτόν εις το συμβαλλόμενον τούτο Κράτος, εν τω μέτρω και κατά το χρονικόν διάστημα το οποίον θα είναι αναγκαίον προς πρόληψιν ή επανόρθωσιν της ζημίας ταύτης, να αναστείλη ολοκλήρως ή εν μέρει, τας αναληφθείσας υπ’ αυτού, δυνάμει της παρούσης Συμφωνίας, υποχρεώσεις, όσον αφορά το εν λόγω είδος. β)Προ της λήψεως της εισαγωγής μέτρων, κατ’ εφαρμογήν των διατάξεων της παρ. (α), ήτις προηγείται, το ενδιαφερόμενον συμβαλλόμενον Κράτος προειδοποιεί εγγράφως την Οργάνωσιν των Ηνωμένων Εθνών δια την Εκπαίδευσιν, την Επιστήμην και την Μόρφωσιν και τούτο προ μεγαλυτέρου όσον το δυνατόν χρονικού διαστήματος και παρέχει εις την οργάνωσιν και εις τα συμβαλλόμενα Κράτη Μέλη της παρούσης Συμφωνίας την δυνατότητα να συσκεφθώσι μετ’ αυτού επί του αντιμετωπιζομένου μέτρου. γ)Εις τας κρισίμους περιπτώσεις, καθ’ ας μία καθυστέρησις θα επέφερε ζημίας δυσκόλως επανορθωτάς, προσωρινά μέτρα δύνανται να λαμβάνωνται δυνάμει της παρ. (1) του παρόντος Πρωτοκόλλου, άνευ προηγουμένης συνεννοήσεως, υπό τον όρον ότι θα λάβουν χώραν συνεννοήσεις αμέσως μετά την λήψιν των εν λόγω μέτρων. Σελ. 330(β) Τεύχος ΣΤ102-Σελ.102 ΄Αρθρ.2.-1.Τα συμβαλλόμενα Κράτη υποχρεούνται ίνα χορηγώσι το απαιτούμενον συνάλλαγμα και ή τας αδείας τας σχετικάς προς την εισαγωγήν των εξής αντικειμένων: α)βιβλίων και δημοσιευμάτων προοριζομένων δια τας βιβλιοθήκας και συλλογάς δημοσίων ιδρυμάτων αφιερωμένων εις την εκπαίδευσιν, τας ερεύνας ή την μόρφωσιν, β)επισήμων εγγράφων κοινοβουλευτικών και διοικητικών, δημοσιευομένων εις τας χώρας προελεύσεως, γ)βιβλίων και δημοσιευμάτων της Οργανώσεως των Ηνωμένων Εθνών και των Ειδικευμένων αυτής Ιδρυμάτων, δ)βιβλίων και δημοσιευμάτων λαμβανομένων υπό της Οργανώσεως των Ηνωμένων Εθνών δια την Εκπαίδευσιν, την Επιστήμην και την Μόρφωσιν και διανεμομένων δωρεάν, τη φροντίδι αυτής ή υπό τον έλεγχον αυτής, χωρίς να δύναται ν’ αποτελέσωσιν αντικείμενον πωλήσεως, ε)δημοσιευμάτων προοριζομένων δια την ενθάρρυνσιν του τουρισμού εκτός της χώρας εισαγωγής, αποστελλομένων και διανεμομένων δωρεάν, Σελ. 325 Πολυεθνείς Μορφωτικές Συμφωνίες 40.Γ.α.3 15 ζ)αντικειμένων προοριζομένων δια τους τυφλούς: 1)Βιβλίων, δημοσιευμάτων και εγγράφων παντός είδους, εις ανάγλυφα δια τυφλούς. 2)Άλλων αντικειμένων ειδικώς καταρτιζομένων δια την εκπαιδευτικήν, επιστημονικήν ή μορφωτικήν ανάπτυξιν των τυφλών, εισαγομένων κατ’ ευθείαν υπό των καθιδρυμάτων τυφλών ή υπό των οργανώσεων βοηθειών εις τυφλούς, εγκρινομένων υπό των αρμοδίων αρχών της χώρας εισαγωγής. 2.Τα συμβαλλόμενα Κράτη, τα εφαρμόζοντα ποσοτικούς περιορισμούς και μέτρα ελέγχου επί του συναλλάγματος αναλαμβάνουν την υποχρέωσιν όπως χορηγήσωσιν εν τω μέτρω του δυνατού το συνάλλαγμα ως και τας αναγκαίας αδείας δια την εισαγωγήν των άλλων αντικειμένων, εκπαιδευτικού χαρακτήρος, επιστημονικού ή μορφωτικού και ιδίως των αντικειμένων των προβλεπομένων και αναφερομένων εις τα Παραρτήματα της παρούσης Συμφωνίας. ΄Αρθρ.3.-1.Τα συμβαλλόμενα Κράτη υποχρεούνται να παρέχωσιν όλας τας δυνατάς διευκολύνσεις δια την εισαγωγήν των αντικειμένων χαρακτήρος εκπαιδευτικού, επιστημονικού ή μορφωτικού εισαγομένων αποκλειστικώς ίνα εκτεθώσιν εις δημόσιαν έκθεσιν, εγκρινομένην υπό των αρμοδίων αρχών της χώρας εισαγωγής και προοριζομένων προς μεταγενεστέραν επανεξαγωγήν. Αι διευκολύνσεις αύται συμπεριλαμβάνουσι την χορήγησιν των αναγκαίων αδειών και την απαλλαγήν εκ των τελωνειακών δικαιωμάτων, ως και εκ των δασμών και άλλων εσωτερικών τελών εισπραττομένων κατά την εισαγωγήν, εξαιρέσει εκείνων τα οποία θα ανταπεκρίνοντο εις το κατά προσέγγισιν τίμημα (κόστος) των παρεχομένων εξυπηρετήσεων. 2.Ουδεμία του παρόντος άρθρου διάταξις εμποδίζει τας αρχάς της χώρας εισαγωγής να λαμβάνη τα δέοντα μέτρα δια την εξασφάλισιν της επανεξαγωγής των εν λόγω αντικειμένων, κατά την λήξιν της εκθέσεως. ΄Αρθρ.4.-Τα συμβαλλόμενα Κράτη υποχρεούνται κατά την ευρυτέραν δυνατήν αναλογίαν: α)να καταβάλωσι τας κοινάς αυτών προσπαθείας, δια να διευκολύνωσι δι’ όλων των μέσων την ελευθέραν κυκλοφορίαν των αντικειμένων εκπαιδευτικού, επιστημονικού ή μορφωτικού χαρακτήρος και να καταργήσωσιν ή να ελαττώσωσι πάντα περιορισμόν εις την ελευθέραν ταύτην κυκλοφορίαν μη προβλεπόμενον υπό της παρούσης Συμφωνίας, β)να απλοποιήσωσι τας διοικητικάς διατυπώσεις τας συναφείς προς την Εισαγωγήν των αντικειμένων χαρακτήρος εκπαιδευτικού, επιστημονικού ή μορφωτικού, γ)να διευκολύνωσι τον ταχύν εκτελωνισμόν και μετά των δεουσών προφυλάξεων, των χαρακτήρος εκπαιδευτικού, επιστημονικού ή μορφωτικού αντικειμένου. Σελ. 326 ΄Αρθρ.5.-Ουδεμία της παρούσης συμφωνίας διάταξις δύναται να καταργήση το δικαίωμα των συμβαλλομένων Κρατών να λαμβάνωσι, δια μεν των εθνικών αυτών νομοθεσιών, μέτρα προοριζόμενα προς απαγόρευσιν ή περιορισμόν της εισαγωγής ή της κυκλοφορίας, μετά την εισαγωγήν των, ωρισμένων αντικειμένων, όταν τα μέτρα ταύτα βασίζονται επί αιτίων, εξαρτωμένων αμέσως και εχόντων την υπόστασίν των εις την εθνικήν ασφάλειαν, την ηθικήν ή την δημοσίαν τάξιν του συμβαλλομένου Κράτους. ΄Αρθρ.6.-Η παρούσα Συμφωνία δεν δύναται να προσβάλη, τροποποιήση τους Νόμους και κανονισμούς συμβαλλομένου Κράτους ή συνθήκας, συμβάσεις, συμφωνίας ή προκηρύξεις, εις τας οποίας συμβαλλόμενον Κράτος ήθελε προσχωρήσει, όσον αφορά την προστασίαν της πνευματικής ή βιομηχανικής ιδιοκτησίας, συμπεριλαμβανομένων των διπλωμάτων ευρεσιτεχνίας και των σημάτων εργοστασίων. ΄Αρθρ.7.-Τα συμβαλλόμενα Κράτη υποχρεούνται να προσφεύγωσιν εις τα μέσα διαπραγματεύσεως και συνδιαλλαγής, προς διακανονισμόν πάσης διαφοράς σχετικής προς την ερμηνείαν ή την εφαρμογήν της παρούσης Συμφωνίας, λαμβανομένων υπ’ όψει των προγενεστέρων συμβατικών διατάξεων τας οποίας ενδεχομένως απεδέχθησαν όσον αφορά τον διακανονισμόν των μεταξύ των διαφορών. ΄Αρθρ.8.-Εν περιπτώσει αμφισβητήσεως μεταξύ συμβαλλομένων Κρατών, επί του εκπαιδευτικού, επιστημονικού ή μορφωτικού χαρακτήρος αντικειμένου εισαγομένου, τα ενδιαφερόμενα Μέρη δύνανται, κοινή συναινέσει, να ζητήσωσι γνωμοδότησιν του Γενικού Διευθυντού της Οργανώσεως των Ηνωμένων Εθνών δια την Εκπαίδευσιν, την Επιστήμην και την Μόρφωσιν. 40.Γ.α.3 Πολυεθνείς Μορφωτικές Συμφωνίες 16 